PATVIRTINTA

Prezidento Jono Žemaičio gimnazijos 2020 m. vasario 27 d. gimnazistų tarybos posėdyje, protokolu Nr. 21

**PREZIDENTO JONO ŽEMAIČIO GIMNAZIJOS GIMNAZISTŲ TARYBOS NUOSTATAI**

**I. BENDROJI DALIS**

1. Gimnazistų savivaldos veikla apibrėžta Prezidento Jono Žemaičio gimnazijos nuostatų, patvirtintų Raseinių rajono savivaldybės tarybos 2012 m. kovo 26 d. sprendimu Nr.(1.1)TS-127), 43 punkte.
2. Gimnazistų savivaldos institucija – gimnazistų taryba – gimnazijoje veikia nuolat.
3. Gimnazistų taryba atstovauja visoms gimnazistų interesų grupėms, išreiškia ir gina jų interesus bei teises.

**II. GIMNAZISTŲ TARYBOS DARBO ORGANIZAVIMAS**

1. Gimnazistų tarybą sudaro 19 gimnazistų, savo noru dalyvaujančių veikloje.
2. Institucijai vadovauja visuotiniuose gimnazistų rinkimuose išrinktas gimnazistų prezidentas, kuris taip pat yra tarybos narys. Prezidentas renkamas vieneriems metams, vadovaujantis Prezidento Jono Žemaičio gimnazijos gimnazistų prezidento rinkimų nuostatais.
3. Gimnazistų taryba formuojama mokslo metų pradžioje, rugsėjo – spalio mėnesį.
4. Kandidatai į tarybą atrenkami pagal motyvacinę anketą (1 priedas). Gimnazistų tarybos nariu gimnazistas tampa vieneriems mokslo metams.
5. Naujų kandidatų atranką vykdo gimnazistų prezidento sudaryta komisija ir esami GT nariai.
6. Gimnazistų tarybos narys savo noru gali pasitraukti iš Gimnazistų tarybos, parašęs motyvuotą prašymą gimnazistų prezidentui.
7. Gimnazistų tarybos narys gali būti pašalintas iš Gimnazistų tarybos balsų dauguma, už nedalyvavimą pasitarimuose ir savivaldos veikloje.
8. Į laisvas vietas Gimnazistų taryboje ta pačia tvarka renkamas naujas narys.
9. Gimnazistų taryba 2/3 balsų dauguma gali pašalinti gimnazistų prezidentą iš užimamų pareigų, jei jis šiurkščiai pažeidė arba sulaužė duotą priesaiką. Pašalinus prezidentą Gimnazistų taryba skelbia pirmalaikius gimnazistų prezidento rinkimus.
10. Gimnazistų tarybos posėdžiai vyksta ne rečiau kaip 1 kartą per dvi savaites.

**III. GIMNAZISTŲ TARYBOS FUNKCIJOS**

1. Gimnazistų taryba:
   1. planuoja ir organizuoja mokinių laisvalaikį;
   2. svarsto mokinių teisių mokykloje ir už mokyklos klausimus;
   3. teikia siūlymus dėl mokinių elgesio vertinimo, skatinimo ir nuobaudų skyrimo tvarkos;
   4. rengia siūlymus ugdymo procesui tobulinti;
   5. padeda organizuoti renginius;
   6. apie savo veiklą informuoja mokyklos bendruomenę;
   7. bendradarbiauja su kitomis mokyklomis, savivaldos institucijomis;
   8. į Gimnazijos tarybą deleguoja 5 narius, kurie atstovauja gimnazistų nuomonei;
   9. kadencijos pabaigoje kartu su prezidentu pateikia bendruomenei savo veiklos ataskaitą.

**IV. BAIGIAMOSIOS NUOSTATOS**

22. GT nuostatai yra viešas dokumentas.

23. GT nuostatų originalas saugomas pas GT koordinatorių.

Prezidento Jono Žemaičio gimnazijos

Gimnazistų tarybos nuostatų

1 priedas

**KANDIDATO Į GIMNAZISTŲ TARYBOS NARIUS**

**MOTYVACINĖ ANKETA**

\_\_\_\_\_\_\_\_\_

(data)

1. Vardas, pavardė, klasė:

2. Kontaktiniai duomenys (Tel. Nr., El.p.):

3. Kodėl norėčiau tapti Gimnazistų tarybos (GT) nariu?

4. Mano patirtis (trumpai pristatyti įgytą organizacinę, visuomeninę, sportinę, savanoriavimo ar kt. patirtį).

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (parašas)